kardosdrur/scandi-wiki huggingface dataset:
Ildsot

Ildsot er en plantesygdom, som fremkaldes af bakterien Erwinia amylovora, der er en Gram-negativ art i familien Enterobacteriaceae. Sygdommen angriber plantearter (og sorter) af kærnefrugtgruppen (Maloideae) under Rosen-familien. Ildsot menes at stamme fra Nordamerika, hvorfra den er blevet spredt til det meste af den øvrige verden. I Danmark blev den konstateret første gang i 1968, og den er med sikkerhed fundet på slægterne dværgmispel, hvidtjørn, kvæde, pære, røn, vinterlue og æble. Sygdommen er dog kun dræbende på Hvidtjørn, Pære, Vinterlue og visse arter af Dværgmispel.

Symptomer
Sygdomsbilledet minder om det, man ser efter en brand: blomster, knopper, blade og skud er sortfarvede, og barken er sprukken og udtørret. Nye skud bliver krogbøjede, og senere vil man kunne finde hvidlige slimklatter på de angrebne dele.

Livscyklus
Bakterierne bliver overført af vektorer som fluer, bier, bladlopper og fugle, som kommer i berøring med bakterieslimen. Desuden kan sygdommen overføres med værktøj, podekviste, stiklinger og med regn. Smitten trænger gerne ind gennem blomster, blade og andre urteagtige dele af planten, og derfra breder den sig til ældre grene og stammer via vækstlaget lige under barken. De angrebne dele dør snart og står visne og svedne tilbage uden at kunne kaste blomster og blade. Overvintringen sker i angrebne vækstlag.

Værtplanter
I udlandet har man konstateret angreb på samtlige slægter i kærnefrugtgruppen (Maloideae).

Litteratur 
 Frank Hejndorf: Den grønne bog, 19. udg., 1994 

Plantesygdomme
Sygdomme og skadedyr på æbletræer
Eskild

Eskild er et drengenavn, der stammer fra olddansk "Æskil" og oldnordisk "Ásketill", som betyder "gudehjelm" eller "gudekedel". Andre former af navnet er Eskil og Askild. Navnet er ikke særlig udbredt, idet blot 638 danskere bar en af de tre former for navnet i 2001 ifølge Danmarks Statistik.

Kendte personer med navnet 
Ærkebiskop Eskil, dansk ærkebiskop fra Lund.
 Eskil, biskop i Viborg.
Eskil, biskop i Århus.
Eskild Ebbesen, dansk roer.

Navnet anvendt i fiktion 
 Eskild fra Svendborg er en figur, som skuespilleren Kai Løvring spillede i flere monologer.

Se også 
Eskilstrup, dansk landsby.
Eskilstuna, svensk by.
Eskilsø, ø i Roskilde Fjord.

Drengenavne
Lektie

En lektie kan være flere ting:
 Lektier kan være opgaver eller andet skolearbejde, som det pålægges den studerende at forberede til et senere tidspunkt.
 En lektie kan i en kirkelig sammenhæng betegne et stykke af Det Gamle eller Det Nye Testamente (uden for evangelierne og brevene), som forelæses ved gudstjenesten. Disse læsninger indledes i Folkekirken med en formular som fx "Denne hellige lektie skriver profeten Esajas", hvorefter menigheden rejser sig.
Matisyahu

Matisyahu er Matthew Paul Millers (født 30. juni 1979) hebraiske kunstnernavn. Matisyahu er en populær amerikansk-jødisk reggae- og hiphopkunstner.

Da Matisyahu udkom med sit første album i 2004, troede folk at det var en joke. Han fusionerer ortodoks jødedom med traditionel dancehall, synkoperede afrikanske rytmer, akustisk guitar og tilbagelænede dubs serveret med et dragende og sublimt rytmisk flow.

Han er opdraget traditionelt jødisk, som han i sine tidlige teenageår gjorde modstand imod. Men som 14-årig vendte han alligevel tilbage til jødedommen, og snart derefter tog han til Israel for at lære om sin kulturelle baggrund.

I sine highschool år startede kærligheden for hiphop og reggae, og han begyndte at rappe og toaste. Langsomt fattede han større og større sympati for en bestemt sekt indenfor jødedommen og skiftede navn til Matisyahu, som er det hebraiske navn for Matthew. Dette blev udgangspunktet for det åndelige univers, hvorfra han skriver sine sange.

Diskografi

Album 
 Shake off the Dust... Arise, (2004)
 Live at Stubb's, (2005)
 Youth, (2006)
 Light, (2009)
 Live at Stubb's, Vol. 2 (2011)
 Spark Seeker, (2012)
 Akeda, (2014)

Eksterne henvisninger 

 Archive.org: Optagelser fra Matisyahu's koncerter

Referencer 
 Matisyahu på DRs musikleksikon

Fra DR's Musikleksikon
Sangere fra USA
Reggaemusikere
Hiphoppere fra USA
Jøder fra USA
Beefeaters (band)

Beefeaters var en dansk blues- og rockgruppe, der blev dannet i februar 1964 i København som den første danske R&B-gruppe.

Gruppen bestod oprindelig af af Søren Seirup (bas og vokal), Jimmy Sardorf (leadguitar), Lars Kofoed (guitar og el-bas), Kurt Parking (guitar) og Niels Kjær Mortensen (trommer). Beefeaters indspillede singlerne "Big City"/"L.S.D.", der udkom i marts 1966 og "It Ain't Necessarily So"/"Night Flight", som udkom i 1967 med denne besætning. Gruppen vakte opsigt med deres lange hår og deres påklædning der bl.a. bestod af lang kjole. Gruppen blev for en stund opløst i september 1964.

I 1965 "gendanner" Søren Seirup bandet med nye medlemmer; Jimmy Tom Methling, Flemming Keith Volkersen, Morten Kjærumgård og Erling Madsen til bandet.

I Marts 1966 forlod Søren Seirup gruppen for at tage til Indien. Han blev erstattet af sangeren Ole Frederichsen (kendt som Ole Frø), som i April blev udskiftet med guitarist og sanger Peter Thorup fra Black Pools. I sommeren 1966 forlod også Methling gruppen, der herefter bestod af Thorup, Kjærumgaard, Volkersen og Madsen. Gruppen opnåede stor popularitet og modtog i 1967 PH-prisen for "højnelse af dansk beat-musik". Gruppen arbejdede i perioden med et andet nyskabende dansk rockband, Young Flowers og medvirkede i tv-serien Blomsterpistolen.

Beefeaters udgav i 1967 albummet Beefeaters med materiale primært bestående af amerikanske jazz-, blues- og rock-standarder, bl.a. "Crossroads", "I Want You" og "Papa's Got a Brand New Bag".

I perioden medvirkede Beefeaters som backinggruppe på Povl Dissings plade Dissing, der er bedst kendt under arbejdstitlen Nøgne øjne.

Erling Madsen blev i foråret 1968 udskifet med bandets tidligere lydmand Max Schmidt (senere skiftet navn til Max Nutzhorn). I samme periode turnerede bandet med den britiske bluesmusikker Alexis Korner, der også medvirkede på bandets andet album Meet You There (1969). Denne plade sammen med Thorups fløjtespil gjorde, at Beefeaters skiftede musikalsk stil til at være mere blues og soulet.

Der var imidlertid en god kemi mellem Thorup og Alexis Korner, og Korner fik Thorup med til England, hvor de optrådte med Korners band CCS og Thorup forlod således gruppen omkring 1968/69. Thorup blev erstattet af Ole Fick og siden Niels Henriksen, men bandet opnåede ikke nærmere succes med denne konstellation, og bandet blev opløst kort efter.

I 2002 gendannedes Beefeaters på Midtfyns Festivalen for en enkelt koncert.

I 2018 har Morten Kjærumgaard Reumert fået genskabt Beefeaters med Frederik Schnoor ( vokal & guitar), Rune René Hansen (trommer) og Toben Guldager ( bas ). Beefeaters anno 2018 er på dansk tour i 2018 - 2019.

Diskografi 
 Beefeaters, 1967
 Meet You There, 1969
 Dissing (Nøgne øjne), med Poul Dissing, 1969
 Den hæse drage (1969) (for Det Lille Teater), (Mascot 10)

Udgivet på CD efterfølgende:
 Troels' Vanvittige Parkering (optaget live i Frederikshavn 1968)
 The Secret Tapes (Karma Music)

Ekstern henvisning og kilder 
 Beefeaters – Just Use it!  - Bandets hjemmeside
 Rock, 2. udg. Politikens Forlag (1978)

Referencer 
 

Rockgrupper fra Danmark
Musikgrupper fra 1964
Aske (navn)

Aske er et drengenavn, der formodentlig stammer fra oldnordisk og svarer til træet ask. Navnet forekommer også i formen Ask.

Kendte personer med navnet
Aske Bentzon, dansk musiker og skuespiller ("Aske" i Bamses Billedbog).
Aske Jacoby, dansk musiker.
Aske Zidore, dansk komponist og billedkunstner.

Navnet anvendt i fiktion
"Aske" er navnet på en figur i Bamses Billedbog.

Andre anvendelser
Ask er ifølge nordisk mytologi en af de to første mennesker i verden.

Drengenavne
Barbara (pigenavn)

Barbara er et pigenavn, der stammer fra græsk "barbaros" og betyder "udenlandsk". Navnet forekommer på dansk også i variationer som Barbra, Barbro, Barbette og Babette. I Danmark er der omkring 1.000 personer, der bærer et af disse navne.

Barbie bruges af og til som kælenavn for Barbara.

Kendte personer med navnet 
 Sankt Barbara, kristen helgen fra Lilleasien.
 Barbara, kunstnernavn for den franske sanger Monique Serf.
 Bárbara Arenhart, brasiliansk håndboldspiller.
 Barbara Broccoli, amerikansk filmproducer (flere James Bond-film).
 Barbara Bush, præsidentfrue i USA.
 Barbara Cartland, engelsk forfatter.
 Barbara Hendricks, amerikansk-svensk operasanger.
 Barbara Hershey, amerikansk skuespiller.
 Sidse Babett Knudsen, dansk skuespiller.
 Barbara Lazović, slovensk håndboldspiller.
 Barbara Stanwyck, amerikansk skuespiller.
 Barbra Streisand, amerikansk sanger, skuespiller og filminstruktør.
 Barbro Margareta Svensson (Lill-Babs), svensk sanger.
 Barbara Vine, pseudonym for den britiske forfatter Ruth Rendell.

Navnet anvendt i fiktion 
 Barbara er en roman af Jørgen-Frantz Jacobsen, der er filmatiseret i 1997 af Nils Malmros.
 Babettes gæstebud er titlen på en fortælling af Karen Blixen, der blev filmatiseret af Gabriel Axel.
 Historien om Barbara er en film af fra 1967 instrueret af Palle Kjærulff-Schmidt.
 The Beach Boys har lavet sangene Barbara og Barbara Ann.
 Barbie Girl er en sang med Aqua.
 Barbiedukkeland er en sang med Red Warszawa.

Andre betydninger 
 Santa Barbara er et stednavn, der anvendes mange steder i verden. Mest kendt er nok:
 Santa Barbara, en by i Californien.
 Barbie er navnet på en kendt dukke fra firmaet Mattel.

Pigenavne
Vibeke

Vibeke er et pigenavn, der enten stammer fra plattysk "wievke(n)" (tysk: "Weibchen"), som betyder "lille kvinde" eller er en kortform af flere navne startende på "Wig-", der betyder "strid". Cirka 12 900 bærer navnet eller variationer heraf. Variationer af navnet efter hyppighed Vibe, Wibeke, Vibekke, Vibeka, Viben og Vibecke.

Kendte personer med navnet 
 Vibeke Alfelt, dansk maler og grafiker.
 Vibeke Hastrup, dansk skuespiller.
 Hanne-Vibeke Holst, dansk forfatter.
 Vibeke Kruse, Christian 4.'s hustru til venstre hånd.
 Vibeke Mencke Nielsen, dansk kunstmaler og grafiker.
 Vibeke Sperling, dansk journalist.
 Janne Vibeke Teller, dansk forfatter.
 Mette Vibe Utzon, dansk journalist og tv-vært.
 Vibeke Windeløv, dansk filmproducent.

Andre anvendelser 
 Vibe, en vadefugl.
 Vibe bruges en del som mellemnavn, efternavn eller sammensat til et efternavn, f.eks. Mads Vibe-Hastrup.
 Vibe var navnet på en af Sigfred Pedersens døtre — den anden hed Lærke.

Reference 

Pigenavne
Voulez-Vous

Voulez-Vous var ABBAs sjette album. 

Optagelsen af albummet begyndte i marts 1978 og fortsatte til marts 1979. Det blev udgivet i Sverige 23. april 1979. Albummet kom midt i disco-perioden og bar  tydeligt præg heraf, via dance, beats og rytmisk infleksion.

Indhold

Side A 
 As Good As New
 Voulez-Vous
 I Have a Dream   
 Angeleyes
 King Has Lost His Crown

Side B
 Does Your Mother Know
 If It Wasn't for the Nights   
 Chiquitita
 Lovers   
 Kisses of Fire

Hitlisteplaceringer
Albummet blev et ganske pænt hit for gruppen og nåede 1. pladsen i Storbritannien samt 4. pladsen i Canada. Det nåede også i top-20 i USA.

Fra albummet blev især tre numre hits som singler:
 I Have a Dream nåede bl.a. 2. pladsen i Storbritannien og 1. pladsen i Canada
 Chiquitita nåede en 2. plads i Storbritannien samt i top-20 i både USA og Canada
 Does Your Mother Know nåede en 4. plads i Storbritannien og 2. pladsen i Canada.

ABBA-album
Album fra 1979
Elektroniske album
Fuck tha Police

Fuck tha Police er en protestsang af hiphop-gruppen N.W.A. Sangen er fra et af de mest omtalte rap-albums nogensinde, Straight Outta Compton, der af mange menes at være et af de første albums indenfor betegnelsen "gangsta rap". Albummet fik meget kritik af medierne, mens den blev meget succesrig i de amerikanske ghettoer, da den reflekterede mange af disse menneskers livsstil. Albummet bliver betegnet som en "rap-klassiker" og ikke mindst "Fuck tha Police", der beskriver forholdet mellem specielt sorte amerikanere og politiet i det ophedede ghettoliv.

Sange fra 1988
Ornithocheirus

Ornithocheirus var en slægt, der omfatter to af de største pterosaurer (flyveøgler). Deres vingefang målte helt op til 12 meter, og de havde et 1,5 meter langt kranium. De levede af fisk og blæksprutter. Ornithocheirus levede for 120 mio. år siden på de fleste kontinenter, og dermed var de en af de få pterosaurer, som levede i kridttiden.

Ornithocheirus levede ikke i flok, men en gang om året samlede de sig til parring. De kunne tilbagelægge op til 14.000 kilometer for at komme hen til området for parring.

Der er et helt afsnit om ornithocheirus på DVDen i dinosaurernes verden.

Uddøde dyr
Flyveøgler
Kim Menzer

Kim Menzer (født 15. januar 1938) er en dansk musiker og komponist, han er mest kendt for sin medvirken i Burnin Red Ivanhoe. Han spiller på basun, mundharpe, forskellige fløjter, alt- og sopransaxofon.

Han startede i en alder af 14 år med at spille basun i Sønderborg-bandet Gloryland Jazzband, senere sammen med bl.a. Karsten Vogel i Cadentia Nova Danica, der spillede fri jazz, og derefter i Burnin Red Ivanhoe.

Kim Menzers kunstneriske højdepunkt har været hans syv års engagement i Paris som musiker og komponist hos den verdensberømte teaterinstruktør Peter Brook i forestillingen The Mahabharata.

Siden 2006 har Kim Menzer været det engagerede midtpunkt i Kim Menzer Jazz & Blues Band, der spiller jazz, som spænder fra New Orleans med inspiration fra dancehallmusikken til nyere jazzificerede numre inspireret af bl.a. Elvis, Ray Charles, Prince, m.fl.

Eksterne henvisninger 
 
  for Kim Menzer Jazz & Blues Band
 
 

Jazzmusikere fra Danmark
Kunstnere fra Danmark
Rockmusikere fra Danmark
Hans Georg Nägeli

Hans Georg Nägeli (født 26. maj 1773 i Wetzikon i kanton Zürich, død 26. december 1836 i Zürich) var en schweizisk musikpædagog, komponist og forlægger.

Litteratur 
 Cherbuliez, H. C.: Die Schweiz in der deutschen Musikgeschichte. Huber & Co. Leipzig 1932. 
 Türler, Heinrich et al.(ed): Historisch-biographisches Lexikon der Schweiz. Neuburg 1934.

Eksterne henvisninger 

 

 

Forlæggere
Komponister fra Schweiz
Alrø

Alrø er en ø i Horsens Fjord, den er 7 km lang og 5 km bred og højeste punkt er 15 m over havets overflade.

Øen, der udgør et selvstændigt sogn, Alrø Sogn, Hads Herred, har 161 indbyggere. Øen og dermed sognet var en selvstændig sognekommune indtil kommunalreformen i 1970. Sognet er nu en del af Odder Kommune.

Alrø har været beboet siden stenalderen. Den er forbundet med den nordlige kyst af fjorden, med en 1 km lang dæmning, der blev påbegyndt i 1929 og indviet 10. juni 1931. Før den tid kunne man køre over en vadegrund fra Gyllingnæs, øst for øen, ligesom der har været bådforbindelse både til nordkysten, Hjarnø og til Horsens.

Alrø By er en 2 km lang ubrudt gårdrække. Jorden er frugtbar, og landbrug er øens primære erhverv. Et inddiget strandengareal karakteriserer den nordlige del af øen.

I sommerhalvåret fragter båden Lille Hjarnø to gange dagligt op til 12 cyklister ad gangen mellem færgelejet på Hjarnø og anløbstedet på Egehovedet på den sydlige del af Alrø.

Alrø Kirke er en romansk kirke, selv om den er bygget sent i middelalderen, antageligt omkring 1400. Våbenhuset (gotisk byggestil) er muligvis først opført efter reformationen.

Af det oprindelige inventar eksisterer kun døbefonden, hvis lige ikke kendes andre steder i landet. Den er indhugget med fire frontalvendte væsener, der sidder på hug med udadvendte fødder og med udbredte arme, der krydses med naboens. Mellem figurerne ses fire store fugle - to med udbredte vinger og to med samlede. Prædikestolen er af nyere dato.

Altertavlen (o. 1625) er en såkaldt katekismustavle med skriftsteder, f.eks. ses hele nadverritualet gengivet. Tavlen er udført af Mikkel Snedker i 1619.

Et sagn fortæller at øen fik sit navn i vikingetiden, hvor vikingehøvdingen Hjarne holdt til på Hjarnø. Han ægtede pigen Alrune og forærede hende Alrø (Alrunes ø). Deres søn Lave fik øen Endelave.

Referencer 

 
Øer i Danmark
Øer i Kattegat
Odder Kommunes geografi
Cadentia Nova Danica

Cadentia Nova Danica er en avantgardejazzgruppe, som blev dannet af John Tchicai i 1966. Første udgave af ensemblet var en gruppe på ca 10 musikere bl.a.Steffen Andersen, Georgio Musoni, Kim Menzer, Max Brüel, Simon Koppel, Karsten Vogel, Finn von Eyben og Hugh Steinmetz. Senere i 1969 dannedes et større "symfonisk" ensemble i det eksperimenterende musik miljø omkring Reprise Teatret i Holte med bl.a. Theo Rahbek, Mauritz Tchicai, Willy Jagert, Jørgen Thorup, Sune Weimar, Michael Schou, Mogens Bollerup, Pierre Dørge, Jon Finsen, Claus Bøje, Anthony Barnett, Ole Thilo, Ole Matthiessen, Christian Kyhl, Ole Kühl. 14, 16 og 17 maj gik gruppen udvidet med bl.a. Willem Breuker, Bent Hesselmann, J.C. Moses, Niels Harrit, i studiet i Vanløse Bio og indspillede albummet Afrodisiaca for  produceret af .

Politiken skriver den 28. august 2006 at Afrodisiaca, Cadentia Nova Danicas anden udgivelse, er et overset værk som skulle have været med i Kulturkanonen. Politikens skribent, Anna-Lise Malmros, graver gamle anmeldelser frem som dokumentation:

Diskografi 
 John Tchicai and Cadentia Nova Danica, 1968
 Afrodisiaca, 1969

Reference 

Jazzorkestre
Musikgrupper fra Danmark
Musikgrupper fra 1966
Rina Ronja Kari

Rina Ronja Kari (født 15. februar 1985) er en dansk politiker og MEP for Folkebevægelsen mod EU siden 5. februar 2014, hvor hun afløste Søren Søndergaard. Hun blev valgt som spidskandidat til Europa-Parlamentsvalget 25. maj 2014. Tidligere har hun været organisationskonsulent i fagforeningen Pædagogstuderendes LandsSammenslutning (PLS). Kari er medlem af Enhedslisten.

Ved valget den 26 maj 2019 mistede Folkebevægelsen mod EU, og dermed Rina Ronja Kari, sit mandat i Europaparlamentet. Hun fratræder sit embede ved starten af den nye forsamling som tiltræder d. 2 juli 2019.

Baggrund 
Rina Ronja Kari er student fra Det frie Gymnasium og har læst matematik og virksomhedsstudier på Roskilde Universitet.

Politisk karriere 
Hun blev i 2004 valgt som talsperson (svarende til landsformand) for Ungdom mod EU, som er en ungdomsorganisation for Folkebevægelsen mod EU, samme år blev hun medlem af ledelsen og kandidater ved EU-Parlamentsvalget for Folkebevægelsen.

I 2008 blev hun valgt som talsperson (medlem af formandsskabet) for Folkebevægelsen. Samme år genopstillede Folkebevægelsen hende som kandidat til EU-Parlamentet. Hun var én af bevægelsens tre spidskandidater, og hun blev valgt som andensuppleant til EU-parlamentet. Hun var opstillet som første spidskandidat for Folkebevægelsen til valget 2014, og opnåede valg.

Referencer

Eksterne henvisninger 
 Præsentation hos Folkebevægelsen
 Præsentation hos EU-Parlamentet
 Rina Ronja Karis blog på Modkraft.dk

Politikere fra Folkebevægelsen mod EU
Folkebevægelsens kandidater til EU-parlamentet 2014
Medlemmer af Europa-Parlamentet fra Danmark 2014-2019
Personer i Kraks Blå Bog
John Tchicai

John Martin Tchicai (28. april 1936 i Aarhus - 8. oktober 2012 i Perpignan) var en dansk saxofonist, komponist, og orkesterleder. Moderen var dansker, og faderen var congoleser. John Tchicai boede i New York fra 1962 til 1966, hvor han spillede avantgardejazz med musikere som Albert Ayler, Archie Shepp, John Coltrane, Sunny Murray og Don Cherry. Han indspillede pladen Ascension med saxofonisten John Coltrane i 1965 hvilket førte til en international anerkendelse. John Tchicais møde med avantgardejazzen i USA har haft stor påvirkning og betydning for John Tchicais musikopfattelse, og dette har præget hans virke som orkesterleder i Cadentia Nova Danica, som han dannede da han kom hjem fra New York.

Galleri

Eksterne henvisninger 
 

Jazzmusikere fra Danmark
Saxofonister fra Danmark
Komponister fra Danmark
Personer fra Aarhus
Kunstnere på finansloven (afdøde)
Bensheim

Bensheim er en by i den tyske delstat Hessen; Den ligger ca. 25 km. syd for
Darmstadt.

Ekstern henvisning 

 http://www.schloesser-hessen.de/schloesser/bensheim/bensheim.htm 
 http://www.ushmm.org/museum/exhibit/online/dp/camp12.htm 
 Goethe-Gymnasium 

Byer i Hessen
Hugh Steinmetz

Hugh Steinmetz (født 15. februar 1943) er trompetist og komponist. Dannede sammen med Franz Beckerlee Contemporary Jazz Quartet i 1960, dette er den første dansk freejazzgruppe. Hugh Steimetz var i 1967 med til dannelsen Cadentia Nova Danica. Har spillet sammen med bl.a. Pierre Dørge, Flemming Quist Møller og Holger Laumann. Han spiller i dag med i bl.a. Ole Koch Hansens A Very big band.

Eksterne henvisninger

Jazzmusikere fra Danmark
Niels Eriksen (lærer)

Niels Eriksen (født i 1968) er en dansk politiker (Folkebevægelsen mod EU) samt cand. mag. i samfundsfag og historie og tidl. gymnasielærer.

Politiske hverv 
 Medlem af forretningsudvalget i Folkebevægelsen mod EU.
 Kandidat til Europa-Parlamentet i 2004.

Erhverv 
 Arbejdede i Bruxelles i to år som medarbejder for Folkebevælgelsens gruppe i EU-Parlamentet.
 Tidligere politisk sagsbehandler på Folkebevægelsens sekretariat i København.
 Lærer på Det frie Gymnasium.

 

Politikere fra Folkebevægelsen mod EU
Gymnasielærere fra Danmark
Birgitte

Birgitte er et pigenavn, der stammer fra det keltiske ord for "strålende". Der findes adskillige varianter af navnet på dansk, herunder Birgit, Gitte, Birgitta, Birgithe, Brigitte, Brigitta og Bergitte.

Kendte personer med navnet 
Birgitta af Vadstena, svensk helgen.
Brigitte Bardot, fransk skuespiller.
Birgitte Bruun, dansk skuespiller.
Birgitte Federspiel, dansk skuespiller.
Brigitte Kolerus, dansk skuespiller.
Anne Birgitte Lundholt, dansk tidligere minister.
Brigitte Nielsen, dansk skuespiller og model.
Birgitte Price, dansk skuespiller og teaterchef.
Birgitte Reimer, dansk skuespiller.
Birgitte Raaberg, dansk skuespiller.
Birgitte Simonsen, dansk skuespiller.

Navnet anvendt i fiktion 
Susanne, Birgitte og Hanne er en sang med Otto Brandenburg fra 1960.
Birgitte, Birgitte Bergøje er et børnerim.

Pigenavne
Adelgade (Kalundborg)

Adelgade er Kalundborgs oprindelige hovedstrøg, anlagt omkring 1170. Gaden forbandt de to borge i hver ende af Højbyen.

En af de ældste bevarede ejendomme i gaden er Bispegården. En del af det oprindelige kompleks kendes nu som Kalundborg gamle Rådhus, da det fungerede som rådhus mellem 1539 og 1854. Umiddelbart nord for gaden, ved overgangen til Præstegade, findes den femtårnede Vor Frue Kirke.

Kilder 

Gader i Kalundborg
Birgit

Birgit er et pigenavn afledt af Birgitte, der stammer fra keltisk og betyder "strålende". Varianter af navnet er blandt andet Birgith og Birgitt. Bridget, der er kendt fra engelsk, er også beslægtet med Birgit.

Kendte personer med navnet
Birgit Brüel, dansk sanger.
Birgit Conradi, dansk skuespiller.
Bridget Fonda, amerikansk skuespiller.
Annie Birgit Garde, dansk skuespiller.
Birgit Lystager, dansk sanger.
Birgit Nilsson, svensk operasanger.
Birgit Sadolin, dansk skuespiller.
Birgit Zinn, dansk skuespiller.

Navnet anvendt i fiktion
Bridget Jones' dagbog er en roman af engelske Helen Fielding. Den er, sammen med en efterfølger, også filmatiseret.

Pigenavne
Ole Thilo

Ole Thilo (16. juni 1945 – 19. maj 2011) var en dansk pianist. Var med avantgardejazzgruppen Cadentia Nova Danica og fra 1970 med som pianist i trioen, der senere blev til musikgruppen Røde Mor, sammen med guitaristen Lars Trier og Troels Trier, de spillede ved Røde Mors ferniseringer.

Pianister fra Danmark